Opgave 3   
Befolkningsbeskrivelse og analyse

**Formål:**

1. at du kan anvende **transitionsmodellen** til at beskrive den demografiske udvikling i nogle udvalgte lande (Danmark, Tyskland og Pakistan)
2. at du kan beskrive sammenhængen mellem **befolkningskurverne** og **aldersfordelingen** i Tyskland og Pakistan, og
3. at du kan forklare væsentlige forskelle i fødselsmønstret i de to lande ved hjælp af de **aldersbetingede fertilitetskvotienter**
4. Endelig bør du kunne vurdere **konsekvenserne** af aldersstrukturen i de to lande – i forhold til
   1. demografisk træghed
   2. demografisk dividende
   3. demografiske forsørgerbyrde

**Materiale som anvendes, er bilaget her:**   
<http://www.geografi-noter.dk/upload/filer/opgaver/demografi/bilag-model-pakistan-tyskland.pdf>

**Spørgsmål til hjælp for beskrivelsen og analysen:**

1. Hvad forstår man med begrebet ’demografisk transition’?
2. Brug modellen til at beskrive befolkningsudviklingen i Danmark siden 1735 - indtegn de enektle faser på figuren med de danske tal
3. Har Danmark gennemgået den demografiske transition?
4. Brug kurvefigurerne til at beregne befolkningstilvæksten i 1950 og 2020 i Tyskland og Pakistan
5. Brug transitionsmodellen til at inddele Tyskland og Pakistan i et antal faser
6. Har de to lande gennemgået den demografiske transition
7. Hvordan afspejler befolkningsudviklingen i Tyskland og Pakistan sig i de respektive befolkningspyramider? Altså hvilken sammenhæng er der her?
8. Brug søjlediagrammet til at beskrive væsentlige forskelle i fødselsmønstret i de to lande
9. Overvej om hvilken form for demografisk træghed de to lande vil opleve
   1. Tyskland…
   2. Pakistan ..
10. Overvej hvilke fremtidige udfordringer den nuværende aldersfordeling i de to lande kan indebære?
    1. Tyskland …
    2. Pakistan …